 

Ο  Σύνδεσμος Βιομηχανιών Θεσσαλίας & Κεντρικής Ελλάδος, μέλος του Enterprise Europe Network-Hellas, σε συνεργασία με το  Επιμελητήριο Φθιώτιδας διοργανώνουν **ημερίδα την Δευτέρα 19 Μαρτίου 2018,** στην αίθουσα εκδηλώσεων του Επιμελητηρίου Φθιώτιδας, στη Λαμία με θέμα παρουσίασης:

**Γενικός Κανονισμός Προστασίας Δεδομένων (GDPR)**

Κύριος ομιλητής της ημερίδας θα είναι ο κ. Βαγγέλης Παπακωνσταντίνου, Δικηγόρος, Αναπληρωματικό Μέλος της [Αρχής Προστασίας Δεδομένων Προσωπικού](http://www.dpa.gr/) Χαρακτήρα.

Ο νέος Γενικός Κανονισμός Προστασίας Δεδομένων 2016/679 που θα ισχύει από τις **25 Μαΐου 2018** **στην Ελλάδα και σε όλη την Ευρώπη**, αφορά κάθε πολίτη και μεγάλο αριθμό επιχειρήσεων και οργανισμών που επεξεργάζονται προσωπικά στοιχεία και αποτελεί ένα από το πιο επίκαιρα θέματα.

Ο νέος Γενικός Κανονισμός Προστασίας Δεδομένων -διευκρινίζει ποια δεδομένα θεωρούνται δεδομένα προσωπικού χαρακτήρα και καθορίζει σε ποιες περιπτώσεις επιτρέπεται η κατοχή χρήση, αποθήκευση, διαγραφή μεταβίβαση και γένει επεξεργασία των δεδομένων αυτών.

Η Αρχή Προστασίας Δεδομένων Προσωπικού Χαρακτήρα είναι ανεξάρτητη δημόσια αρχή, αρμόδια για την παρακολούθηση της εφαρμογής του Κανονισμού (ΕΕ) 2016/679, της Οδηγίας 2016/680/ΕΕ και του, προς ψήφιση Νόμου για την Προστασία Δεδομένων Προσωπικού Χαρακτήρα σε εφαρμογή του Κανονισμού (ΕΕ) 2016/679, [οποίος βρίσκεται σε διαβούλευση μέχρι τις 5 Μαρτίου 2018.](http://www.opengov.gr/ministryofjustice/?p=9331)